มีอาการเจ็บแสบที่ท่อปัสสาวะเมื่อจับหรือโดน เวลาฉี่ก็ปกติดีไม่มีอาการแสบ เกิดจากอะไรครับ
สวัสดีค่ะ อาการเจ็บแสบที่ท่อปัสสาวะนั้น อาจจะเกิดจาก การติดเชื้อในท่อปัสสาวะจากโรคติดต่อทางเพศสัมพันธ์เช่นหนองใน อาจมีปัสสาวะเป็นหนองร่วมด้วย สาเหตุอื่นๆเช่น การได้รับบาดเจ็บตรงท่อปัสสาวะโดยตรง มีนิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้ หรือเป็นภาวะกระเพาะปัสสาวอักเสบ ทำให้มีปัสสาวะแสบขัดแต่เป็นภาวะที่พบได้น้อยในเพศชายในเบื้องต้น ควรดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย และหากจะมีเพศสัมพันธ์ควรใส่ถุงยางอนามัยป้องกันทุกครั้ง แต่ตอนนี้ที่มีอาการ ควรงดการมีเพศสัมพันธ์ไปก่อน และถ้ายังเจ็บหรือแสบขณะปัสสาวะมากขึ้นเรื่อยๆ ควรไปพบแพทย์เพื่อตรวจร่างกายให้ได้การวินิจฉัยที่แน่นอน อาจต้องตรวจปัสสาวะและตรวจคัดกรองโรคติดต่อทางเพศสัมพันธ์ด้วย